Millard Tydings

Millard Evelyn Tydings (født 6. april 1890 i Havre de Grace i Maryland, død 9. februar 1961 nær Havre de Grace) var en amerikansk demokratisk politiker. Han representerte Marylands annet distrikt i USAs representanthus 1923–1927. Han var så medlem av USAs senat fra Maryland 1927–1951.

Tydings ble uteksaminert i 1910 fra Maryland Agricultural College (nå University of Maryland, College Park). Han studerte så jus ved University of Maryland School of Law i Baltimore. Han inledet i 1913 sin karriere som advokat i Havre de Grace. Han deltok i første verdenskrig i US Army og ble i 1918 forfremmet til oberstløytnant.

Tydings ble i 1922 innvalgt til Representantenes hus. Han ble gjenvalgt i 1924. Han vant senere valget mot den sittende senator Ovington Weller i senatsvalget i 1926. Han ble gjenvalgt til senatet i 1932, 1938 og 1944.

Tydings var en motstander av Joseph McCarthy. Han ledet i 1950 et spesialutvalg som undersøkte McCarthys påstander om kommunister som arbeidet ved USAs utenriksdepartement. Tydings kom til den slutning at McCarthys påstander var falske. McCarthys medarbeidere benyttet granskningen som grunn for å spre rykter om Tydings i samband med den pågående valgkampanjen i Maryland. Hansikten var å få Tydings til å framstå som vennlig sinnet overfor Earl Russell Browder, en tidligere kommunist som hadde optrådt for Tydings spesialutvalg. Republikaneren John Marshall Butler beseiret Tydings i senatsvalget i 1950.

Referanser

Eksterne lenker 
 
  Political Graveyard
 

Personer fra Harford County i Maryland
Kongressrepresentanter fra Maryland
Senatorer fra Maryland
Offiserer fra USA